open-index/open-wikipedia-markdown huggingface dataset:
Austen MK I

**Austen MK I** er en australsk maskinpistol laget under andre verdenskrig.

Navnet er satt sammen av AU (Australia) og STEN (Stengun). Totalt 19 914 Austen MK I ble laget under krigen av Diecasters Ltd i Melbourne og W.T. Carmichael Ltd i Sydney, da det ikke var mulig å få importert våpen. Maskinpistolen er en tilnærmet kopi av den britiske Stengun, men med noen deler støpt istedenfor stanset. Det ble også laget en MK II-versjon med bajonett og enda flere støpte deler, men kun i et antall på 200 stk. Rett etter krigen ble våpenet tatt ut av bruk og ble aldri produsert igjen.

## Kilder
*Skennerton, Ian. (1994). Small Arms Identification: 9mm Austen MkI and 9mm Owen MkI Sub-Machine Guns - Parts Identification and Lists, S.M.G.Series Notes, Exploded Parts Drawings, Descriptions, Accessories and Fittings. Published by Ian D Skennerton. ISBN 0-949749-24-9 ISBN 978-0949749246
*McNab, Chris. (2001). Twentieth-Century Small Arms. Grange Books. ISBN 1-84013-381-3.
Amerikansk kjempefly

**Amerikansk kjempefly** (*Thysania agrippina*) er en sommerfugl som tilhører familien nattfly (Noctuidae). Denne uvanlige, søramerikanske arten har det største vingespennet hos noe nålevende insekt, opptil 30 centimeter.(Påfuglspinneren atlasspinner (*Attacus atlas*) har større vingeareal).

## Utseende
Et meget stort, langvinget nattfly. Vingespennet er vanligvis 20-25 centimeter, men kan hos enkelte eksemplarer være i alle fall 28 centimeter, arten har dermed det største vingespennet av alle sommerfugler. Vingenes ytterkant er bølgete. Oversiden er hvit med tallrike, bølgete, brune tverrstriper. Undersiden er mørkbrun med hvite flekker, kan ha en matt, metallisk glans.

## Levevis
Denne arten lever i regnskog, der larvene utvikler seg på planter i erteblomstfamilien (Fabaceae). De voksne sommerfuglene kommer gjerne til lys.

## Utbredelse
Den finnes fra det sørlige Brasil til Veracruz i Mexico. Arten er sett på som truet i staten Rio Grande do Sul, Brasil, som er den sørlige grensen for dens utbredelse. Et rapportert funn fra Florida er å anse som ganske tvilsomt (Quinn, 2008).

## Systematisk inndeling
Arten ble inntil nylig regnet til den svært artsrike familien nattfly (Noctuidae).

* Insekter, Insecta
** Ordenen sommerfugler, Lepidoptera
*** Underordenen Ditrysia
**** Gruppen storsommerfugler, Macrolepidoptera
***** Overfamilien Noctuoidea
****** Familien praktfly, Erebidae
******* Underfamilien Erebinae
******** Slekten *[[Thysania]]* Dalman, 1824 - tre arter, Sør-Amerika
********* Amerikansk kjempefly, *[[Thysania agrippina]]* (Cramer, 1776)

## Kilder
* Quinn, M. (2008): Texas Entomology - ''Thysania agrippina'' 
## Eksterne lenker
*
Grindhval

**Grindhval** eller **langsveivet grindhval** (*Globicephala melas*) tilhører delfinfamilien (Delphinidae) og er således en tannhval. Den blir 3-7,6 meter lang og veier opp mot 3&nbsp;800 kg. Arten kan bli 40-50 år gammel.

## Beskrivelse
Grindhvalen er en stor melonhodet delfinart som er svart eller mørkegrå i fargen med et lysere område bak en sigdformet ryggfinne plassert relativt langt cranialt (mot hodet). Hannene er betydelig større enn hunnene; omkring 4–7,6 m lang og opp mot 3&nbsp;800 kg, mot hunnenes 3–5,6 m og 1&nbsp;800 kg. Nyfødte kalver måler omkring 1,9 m.

Grindhvalen har lange sveiver som utgjør omkring 20 prosent av kroppslengden. Grindhval kan kun forveksles med sin fetter kortsveivet grindhval (*Globicephala macrorhynchus*), men denne er mer utbredt i tropiske og tempererte farvann.

## Utbredelse
Grindhvaler ser ut til å trives best på relativt dypt vann. Arten har en sirkumantarktisk utbredelse på den sørlige halvkule (til 68°S), men arten finnes også i tempererte og polare strøk av Nord-Atlanteren, samt i den vestlige halvparten av Middelhavet og i Svartehavet. Tidligere var arten også å finne vest i det nordlige Stillehavet. 

I nordområdene er arten spesielt tallrik rundt Grønland og Island, og er ikke uvanlig å se i Norge. 

## Atferd
Grindhvalen har sesongmessige vandringer som gjenspeiler hvor favorittbyttet, blekksprut (primært) og makrell, ferdes. Arten er svært sosial og danner sosiale strukturer som kan minne om spekkhoggerens. Typiske flokker teller 10–50 dyr, av og til opp mot 100 dyr. Båndene mellom dyra er så sterke, at om ett av dem strander, vil flere følge etter. Arten er derfor utsatt for såkalt «massestranding».

De svært aktive grindhvalene kan dykke i opp mot ti minutter og til dybder ned mot 600 m. Som andre tannhvaler bruker dyra ekkolokalisering til å orientere seg med, herunder til å fange byttedyr med.

Hunnene blir kjønnsmodne når de blir cirka 7 år gamle, hannene når de blir 12 år. Paringen foregår normalt i februar–mars. Hunnen er drektig i cirka 15–16 måneder. Kalven dies i opp mot 20 måneder og tilbringer tiden samen med mora til den er cirka 2 år gammel.

## Fangst
I tidligere tider ble grindhvalene jaget inn på grunt vann og avlivet, men i dag er denne jaktformen bare i bruk på Færøyene. Arten er fredet på Svalbard og i andre norske farvann.

## Referanser


## Eksterne lenker
*
De små Kykladene

**De små Kykladene** er et samlenavn på de greske øyene Donousa, Iraklia, Keros, Koufonisia, og Skhinousa og mange ubebodde øyer. 

Navnet kommer av at de relativt små øyene ligger samlet (med unntak for Donousa) mellom de store øyene Naxos, Amorgos og Santorini i øygruppen Kykladene i det sørlige egeerhavet.  Øyene ligger et stykke fra fleste større øyene i Kykladene, men er likevel populære turistdestinasjoner. Det går både store og små båter fra Pireus ved Athen via en rekke andre øyer, med direkterute til Naxos. Det administrative senteret er Koufonisi by.

## De enkelte øyene

## Referanser
Giuliano Razzoli

**Giuliano Razzoli** (født 18. desember 1984 i Castelnovo ne' Monti) er en italiensk tidligere alpinist. Han var spesialist i slalåm, og kjørte også enkelte renn i storslalåm.

25. mars 2006 ble han overraskende italiensk mester i slalåm. Neste sesong fikk han prøve seg i verdenscupen, og debuterte i slalåmrennet i Alta Badia 18. desember 2006. De første verdenscuppoengene sikret han seg i Kitzbühel 27. januar 2007 ved å bli nr. 24.

Det store gjennombruddet i verdenseliten fikk han da han fra startnummer 43 kjørte seg opp til en tredjeplass i slalåm i Zagreb i Kroatia 6. januar 2009.

Razzoli tok gull i slalåm under Vinter-OL 2010 i Vancouver.

Giuliano Razzoli fikk sin første verdenscupseier i Zagreb den 6. januar 2010 i slalåm og han fikk sin andre verdenscupseier i Lenzerheide den 19. mars 2011 også i slalåm i sesongavslutningen.

Under Vinter-OL 2022 i Beijing, ble han nummer 8 i slalåm.

## Referanser


## Eksterne lenker
* 
*
Fylkesvei 6604

**Fylkesvei 6604 (Fv6604)** går mellom Tislauan og Gimse bru i Melhus kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 734 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Nikolaos Gyzis

**Nikolaos Gyzis** (gresk: Νικόλαος Γύζης; født 1. mars 1842 på Tinos, død 4. januar 1901 i München i Tyskland) var en gresk kunstmaler.

## Referanser


## Eksterne lenker
*
Nokia 1650

**Nokia 1650** er en GSM mobiltelefon fra Nokia. Mobiltelefonen ble annonsert i mai 2007, den ble lansert januar 2008.

## Spesifikasjoner
*Nettverk: 2G GSM 900 / 1800
*Størrelse: 104.2 x 43.8 x 17.8 mm
*Vekt: 80 g
*Skjerm
**Type:	CSTN, 65K fargeskjerm
**Oppløsning: 128 x 160 pixels, 
**Størrelse: 1.8 '', 35 x 28 mm
*Varsling:
**Polyfoniske ringetoner
**MP3 ringetoner
**Vibrasjon
*Telefonbok, plass til 500 oppføringer
*Loggminne: 20 oppringte, 20 mottatte og 20 tapte anrop
*Internminne: 8 MB
*Meldinger
**SMS: Lagring av 250 meldinger
**Enhanced Messaging Service
**Instant Messaging
*Radio: FM-radio
*Batteri:
**Li-Ion 1020 mAh (BL-5C)
**Stand-by: Inntil 420 timer
**Taletid: Inntil 8 timer
*Farger: Metallic sort og metallic rød

## Eksterne lenker
* Nokia 1650 hos nokiamuseumet
BXP

**BXP** er en sørafrikansk maskinpistol fra 1980-tallet.

Den ble utviklet av det sørafrikanske selskapet Mechem (nå en avdeling av Denel, tidligere under ARMSCOR) som en forbedret versjon av den amerikanske MAC-10. Den ble satt i produksjon i 1988. Våpenet var tiltenk bruk av sikkerhetsstyrker og er i kaliber 9 x 19 mm Luger. Produksjonen skiftet ofte fra selskap til selskap, per 2008 er det Truvelo Armoury som produserer våpenet.

Mekanismen er masseretardert med åpent sluttstykke, og den har mulighet for enkeltskudd eller helautomatisk ild. Presser man avrekkeren delvis inn får man enkeltskudd, ved å presse avtrekkeren helt inn gir den helautomatisk ild. Den har dobbeltsidet sikring. Våpenet kan påmonteres lyddempere, varmeskjold og granatkastere og den kommer med foldestokk.

## Eksterne lenker
* 
* Modern Firearms BXP page 
* BXP produktside hos Truvelo Manufacturing
Ryatunnelen

**Ryatunnelen** er en undersjøisk veitunnel på fylkesvei 858 i Tromsø kommune i Troms. Tunnelen går under Straumsfjorden mellom Larseng på Kvaløya og Balsnes på Malangshalvøya (fastlandet). Tunnelen er  meter lang og har to kjørefelt, ett i hver retning; fartsgrensen er .

Tunnelen åpnet 29. september 2011 og erstattet det gamle fergetilbudet mellom Larseng og Vikran. Dette medførte om lag 25 minutter kortere reisetid på strekninga. Prosjektet ble påbegynt i mars 2009. Mesta var entreprenør på prosjektet.

Høsten 2013 ble tunnelen åpnet for syklister. Trykker man på den røde knappen, vil bilistene bli varslet om at det er en syklist i tunnelen. I tillegg er det også varseltavler i begge retninger som viser at det er syklist i tunnel. Det er også tilbud om refleksvest, hvor man skal bruke den for så å legge den i postkassen på andre side. Før dette var tunnelen stengt for gående og syklende.

## Tunnelens økonomi
Utbygginga var forventa å koste rundt 250 millioner kroner, og vil finansieres ved hjelp av statlige midler, bompenger, bortfallet av fergetilskudd og RDA-midler. Bompengeperioden var beregnet til 19 år (til 2030), men i begynnelsen av januar 2026 opplyste foretaket Bompengeselskap Nord at prosjektet straks var nedbetalt, og at det ville bli gratis å passere fra 26. februar 2026.

## Bilder av bygginga


## Se også
*Kvalsundtunnelen
*Tromsøysundtunnelen
*Veitunneler i Norge

## Referanser


## Eksterne lenker
* Hjemmeside for Ryaforbindelsen
* Video av tunnelen
Björn Gustafsson (komiker)

**Björn Gustafsson** (født 19. februar 1986 i Kungälv kommune) er en svensk komiker.

Gustafsson har studert på Calle Flygares teaterskola i Stockholm, og debuterte med stand up-komedie på nybegynnerklubben BungyComedy i 2005.

I 2008 fikk han stor medieoppmerksomhet for sin innsats i *[[Parlamentet (TV-serie)|Parlamentet]]* og som pauseunderholder i Melodifestivalen, og ble stemt fram som Sveriges morsomste mann av *[[Aftonbladet]]*s lesere 6. mars 2008. Björn Gustafsson leste også opp Sveriges poeng i Eurovision Song Contest 2008.

I 2011 ble Gustafsson med i den norske julekalenderen *[[Nissene over skog og hei]]* på TVNorge. 

## Referanser


## Eksterne lenker
* 
*
Nokia 1680 classic

**Nokia 1680 classic** er en mobiltelefon fra Nokia. Mobiltelefonen ble annonsert i april 2008 og kom på markedet juli samme år.

## Spesifikasjoner
*Nettverk: 2G GSM 900 / 1800 *<small>GSM 850 / 1900 [[USA|US-versjon]]</small>*
*Størrelse: 108 x 46 x 15&nbsp;mmmm
*Vekt: 73.7 g
*Skjerm
**Type:	TFT, 65K fargeskjerm
**Oppløsning: 128 x 160 pixels, 
**Størrelse: 1.8 '', 35 x 28 mm
*Varsling:
**Polyfoniske ringetoner (24)
**MP3 ringetoner
**Vibrasjon
*Telefonbok, plass til 1000 oppføringer
*Loggminne: 20 oppringte, 20 mottatte og 20 tapte anrop
*Internminne: 32 MB
*Data 	
**GPRS: Class 10 (4+1/3+2 slots), 32 – 48 kbps
**EDGE: Class 6, 177.6 kbps
*Internett: WAP 2.0/xHTML browser
*Meldinger
**SMS
**MMS
**E-post
**Instant Messaging
*Kamera: VGA, 640x480 pixels
*Batteri:
**Li-Ion 700 mAh (BL-5CA)
**Stand-by: Inntil 424 timer
**Taletid: Inntil 7 timer og 40 minutter

## Eksterne lenker
* Nokia 1680 classic hos nokiamuseumet
Jensen FF

**Jensen FF** var en bilmodell fra den britiske bilprodusenten Jensen Motors, som ble produsert mellom 1966 og 1971. Den er kjent for å være den første serieproduserte bilen med firehjulstrekk som ikke var ment for terrengkjøring, og det var også den første modellen utstyrt med blokkeringsfrie bremser &mdash; Dunlops «Maxaret»-system, som til da kun var brukt på fly, lastebiler og racerbiler. Et eksperimentelt system ble først montert på en CV-8, men dette ble ikke satt i produksjon.

Bokstavene «FF» står for *Ferguson Formula*, fordi selskapet Ferguson Research Ltd. hadde utviklet firehjulstrekksystemet som var montert i bilen. Bilen er svært lik den liknende, bakhjulsdrevne Jensen Interceptor, men er 127 mm lenger og svært ulik rent mekanisk.

## Mottakelse og salg
Til tross for at den teknisk sett var svært avansert var ikke FF spesielt vellykket kommersielt sett. Den var dyr &mdash; omkring 30% høyere enn Jensen Interceptor, og også langt høyere enn konkurrerende modeller fra mer prestisjefylte merker.

FF led også av et designmessig problem som ikke var lett å utbedre: den var utviklet for høyrestyring, og det var ikke tatt noen hensyn til at bilen også skulle kunne produseres med sjåføren i venstre sete. Dette sørget blant annet for at kardanger og fordelingskasse lå i veien for en førerplass på venstre side, og fordi både styring og bremseservo var plassert til høyre kunne det heller ikke flyttes dit. Dermed kunne ikke Jensen FF selges i USA, som var ansett som bilens primærmarked.

## Utseende
Det er noen få forskjeller mellom FF og Interceptor, og den mest tydelige er de doble (fremfor enkle) diagonale luftinntakene på forskjermen, rett bak hjulbuen. Bilmodellen fikk en endret front i september 1968.

## Avleggere
En eksperimentell Ferguson FF ble bygget i 1968 utstyrt med en 7&nbsp;liters Hemi-motor importert fra amerikanske Chrysler. Det ble ikke bygget ytterligere Hemi-eksemplarer, på grunn av begrensningene i bilens understell ved høye hastigheter, samtidig som at kostnaden ved å importere Hemi-motorer fra USA ble vurdert som for høy.

Det ryktes også at en spesiell «SP FF»-utgave ble bygget. Denne var utstyrt med en 7,2&nbsp;liters motor med tre doble forgassere og firehjulstrekk. Mindre enn ti av disse spesielle utgavene skal ha blitt bygget.

## Jensen FF i populærkultur
Tegneseriefiguren Modesty Blaise skal regelmessig ha kjørt en FF, frem til en historie hvor to skurker dytter den ut fra en klippe, mens de diskuterer hvordan det er «en skam å gjøre noe slikt med en håndbygget bil».

## Eksterne lenker
* Dedikert webside 
* Om Jensen FF på Jensencars.org
Kai Friis Møller

**Kai Friis Møller** (født 15. august 1888 i København, død 22. februar 1960 på Frederiksberg) var en dansk dikter, litteraturkritiker, journalist og oversetter.

Kai Friis Møller debuterte i 1908 med noen dikt i tidsskriftet *Tilskueren*.
Diktene ble godt mottatt, og i 1910 kunne han gi ut samlingen *Digte 1908-10*.

Samtidig hadde han blitt ansatt som litteraturanmelder i avisen *Riget*. I 1913 byttet han til *[[Politiken]]* der han med jevne mellomrom opptrådte som litteraturanmelder til 1950. Hans forbilder i litteraturen var blant andre Voltaire og de engelske humanistene.

I årenes løp utga Kai Friis Møller en lang rekke bøker, bl.a. diktsamlinger (f.eks. *Indskrifter* (1920), essaysamlinger (f.eks. *Profane profeter* (1922) og *Skribenter og bøger* (1942)) og erindringsbøkene *Memoirer i utide* (1942) og *Memoirer paa høje tid* (1960).

Kai Friis Møller virket også som oversetter. Allerede i 1908 hadde noen av bidragene til *Tilskueren* vært oversettelser av den franske middelalderpoeten François Villons dikt. I 1932 utkom en samling av Villons *Ballader og andre vers* oversatt av Kai Friis Møller.

Han er gravlagt på Frederiksberg Ældre Kirkegård.

## Priser og utmerkelser (utvalg)
*  – Dansk Oversætterforbunds Ærespris
*  – Otto Benzons Forfatterlegat

## Bibliografi
* Kai Friis Møller, *Memoirer i utide*, Thaning & Appel, København, 1942.
* Kai Friis Møller, *Memoirer paa høje tid*, G.E.C. Gads forlag, København, 1960.
* Kai Friis Møller, *Skribenter og Bøger*, Gyldendal, 1942.

## Referanser


## Eksterne lenker
*
Kingsford Smith internasjonale lufthavn

**Kingsford Smith internasjonale lufthavn** *([[engelsk]]:Sydney Airport)* er Australias største flyplass som tilhører den største byen i landet, Sydney. Flyplassen er den største flyplassen i Australia, og også en av verdens eldste som fortsatt er i bruk. Flyplassen var den 28. mest travleste flyplassen i verden i 2003, men har siden det vært på topp 30 listen, med nesten 32 millioner passasjerer i 2007. Flyplassen ligger tett i tett med den store drabantbyen Mascot utenfor byen. Flyplassen er også hovedbase for flyselkapet Qantas, som er verdens nest eldste flyselskap, etter KLM Royal Dutch Airlines.

## Flyselskaper og destinasjoner

## Referanser

## Eksterne lenker
*
Fylkesvei 6624

**Fylkesvei 6624 (Fv6624)** går mellom Skjølvollen og Aunan i Skaun kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 753 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Nokia 2110

**Nokia 2110** er en serie mobiltelefoner fra Nokia. Både **Nokia 2110i**, **Nokia 2110i D2** og Nokia 2110 går under betegnelsen Nokia 2110. Mobiltelefonen ble lansert i 1993. Batteriet i Nokia 2110 tilsier at mobilen kan stå i stand-by-modus i 30 timer, eller ringe i 2 timer og 45 minutter.

## Eksterne lenker
* nokiamuseum.com
Canberra internasjonale lufthavn

**Canberra internasjonale lufthavn** *([[engelsk]]: Canberra Airport)* er en flyplass i Australia tilhørende hovedstaden, Canberra.

## Ruter

*Brindabella Airlines (Albury, Newcastle)
*Qantas (Adelaide, Brisbane, Melbourne, Perth, Sydney)
**QantasLink (Brisbane, Melbourne, Sydney)
*Tiger Airways Australia (Adelaide, Melbourne)
*Virgin Blue (Adelaide, Brisbane, Gold Coast, Hobart, Melbourne, Sydney, Townsville)

## Eksterne lenker
*
Svínoyar-Bjarni

**Svínoyar-Bjarni** (, *[[Svínoy|Svinøy]]-Bjarne*) var en færøysk storbonde i vikingtiden, og levde på 900-tallet. Han hadde sitt sete på Svínoy, en av Færøyenes Nordøyer, og var en av de mektigste mennene på Færøyene i sin samtid. Ifølge *[[Færøyingesaga]]en* var Bjarnis søster Guðrun, mor til den mektige vikinghøvdingen Tróndur í Gøtu (Trond i Gata).

Bjarni var involvert i drapet på Brestir og Beinir på Stóra Dímun i 970, sammen med Havgrímur fra Suðuroy, og Tróndur í Gøtu. Sigmundur Brestisson (da 9 år gammel) så faren bli drept.

## Litteratur
**Færøyingesagaen*, Flatøybok, Saga bok, bd. 1 (2014), s 257
**Soga om færøyingane*, Aschehoug (1964)
Venner for livet (film, 2005)

***Venner for livet*** er en norsk drama- og familiefilm fra 2005 regissert av Arne Lindtner Næss. Hovedrollene innehas av Magnus Solhaug og Sunaina Jassal. Sentrale biroller spilles av Nina Woxholtt, Reidar Sørensen, Thorbjørn Harr og Ingar Helge Gimle. Filmen handler om en ung bygutt som møter nye venner og nye utfordringer på landsbygda. 

Den ble tildelt Amandaprisen for beste barne- og ungdomsfilm. Jassal ble kåret til «Beste unge skuespiller» på Barne- og ungdomsfilmfestivalen i Sotsji i Russland for rollen sin i filmen.

## Handling
Når 12 år gamle Petter og resten av familien må flytte fra byen til et lite småbruk uten mobil-dekning fordi moren hans skal praktisere som ferie-avløser ser sommerferien trist og kjedelig ut for Petter. Men landsbygda er ikke så harmonisk og fredelig som Petter tror.

## Omtaler
De tobente hovedrolleinnehaverne Solhaug og Jassal ble omtalt som «filmens store beholdning», og fikk ros for å spille godt og naturlig.
*[[Romsdals Budstikke]]* skrev at Solhaug og Jassal gjorde en god jobb og karakteriserte *Venner for livet* som både spennende og engasjerende sett fra barnas perspektiv.
*[[Nettavisen]]* beskrev «Magnus Solhaug og Sunaina Jassal som lysende debuterer - så naturlig at de voksne skuespillerne til tider virker tilgjorte», mens *[[iTromsø]]* mente at de voksne i filmen ble temmelig karrikerte i sine roller.
*[[VG]]* ga også Jassal gode kritikker for sin rolle og imponerte og betok med hvordan hun håndterte oksen Samson. Samme avis mente også at de voksne spilte stivt og teatralsk umedgjørlig, men at barna og dyrene spilte «[l]ett og ledig, intenst og spennende, så naturlig at man fryder seg.»
*[[Romerikes Blad]]* skrev at Jassal spilte som om hun aldri hadde gjort annet.

## Skuespillere
* Magnus Solhaug som Petter
* Sunaina Jassal som Nila
* Kristin Juel Bergflødt som Lene
* Nina Woxholtt som Turid
* Anders T. Andersen som Harald
* Thorbjørn Harr som Roger
* Reidar Sørensen som Kurt
* Ingar Helge Gimle som Johan
* Jimmy Paul som Shan
* Tommy Larsson som Kristian
* Per Tofte som Per Kleiven
* Sigrun Enge som Kari Kleiven
* Ragnar Dyresen som en bonde

## Referanser


## Eksterne lenker
* 
*
Dilmun

**Dilmun** (akkadisk **Tilmun**, gresk *Týlos*) er det sumeriske navnet på et paradisisk og myteomspunnet land, som trolig i dag er øya Bahrain. I sumerisk mytologi var det et hellig sted i den østlige ytterkant av verden og hjemstedet til den vise Upnapischtim som ifølge sagnene var om lag like gammel som Metusjalah. Stedet er beskrevet i Gilgamesjeposet på leirtavlene som er gravd ut fra biblioteket etter assyrerkongen Asurbanipal (688&ndash;ca. 527 f. Kr.) i Ninive.

Oversettelsen fra kileskrift beskriver stedet: *Der (i Dilmun) dreper ingen løve, røver ingen ulv lam, der jamrer ingen syke, de er syke, eller et gammelt menneske, det er gammelt. Dilmun er et velsignet land.*

I bronsealderen vokste Bahrain til et betydelig handelssentrum mellom rikene rundt Indus og den fruktbare halvmåne. En grunn var at der var adgang til ferskvann fra artesiske brønner.

Akkaderkongen Sargon og det elamske riket hadde tette forbindelser. 

Arkeologer var lenge usikre på om de spor som fantes av tidligere kulturer var fra det historiske Dilmun. Den danske arkeologen P.V. Glob var i sin tid med på utgravningene og følte seg rimelig sikker på at det de fant i Bahrain stammet fra denne kulturen. 

## Referanser


## Litteratur
*Bibby, Geoffrey: *Dilmun. Die Entdeckung der ältesten Hochkultur*. Rowohlt, Reinbek 1973, ISBN 3-498-00440-9
Christen Collin

**Christen Christian Dreyer Collin** (født 25. november 1857 i Trondheim, død 1. april 1926 i Oslo) var en norsk litteraturhistoriker.

Collin ble student i 1875 og tok embetseksamen i 1887, etter 12 år som student. Etter en lengre reise i utlandet deltok han i 1892 i utgivelsen av *[[Nyt Tidsskrift]]. Ny Række*, hvor han skrev en rekke artikler om norske og utenlandske diktere. I 1895 ble han dosent og i 1914 ekstraordinær professor i europeisk litteraturhistorie ved universitetet i Kristiania. I 1918 stiftet han *[[Atlantis (tidsskrift)|Atlantis]]*, et europeisk orientert tidsskrift med vekt på litteratur, kunst og samfunnsutvikling, som han redigerte frem til 1924.

I 1894 skrev Collin en serie artikler i *[[Verdens Gang]]* om kunstens forhold til moralen. Dette ga støtet til en voldsom polemikk med en rekke fremragende kritikere og forfattere: Gunnar Heiberg, Nils Kjær, Arne Garborg og Georg Brandes. Collin hevdet i all sin tid at kunsten har til oppgave å fremme livet, og at den derfor svikter sin oppgave om den ikke tar hensyn til moralen.

Collin var venn og beundrer av Bjørnstjerne Bjørnson. Om ham skrev han den to binds biografien *Bjørnstjerne Bjørnson* (1902–07). Han hadde tenkt å skildre hele dikterens liv, men nådde aldri lenger enn til Bjørnsons reise til Roma i 1860. Hans brevveksling med Bjørnson ble utgitt i 1937 av søsteren Dagny Bjørnson Sautreau (1876–1974).

Under første verdenskrig var Collin en av de ivrigste forsvarerne av ententen i Norge. I 1918 foreslo han for eksempel at Nobels fredspris burde gå til marskalk Foch. De siste årene av sitt liv var han engasjert i kulturkampen også i biologisk forstand. Han var tilknyttet Den rådgivende norske komité for rasehygiene (også kalt eugenikk), og fra 1925 var han norsk representant i *International Federation of Eugenics Organizations*.
## Familie
__NOTOC__
Han var sønn av inspektør Georg Fredrik Collin (død 1867) og Marie Fredrikke Dreyer (1833–1901).  Han giftet seg i 1894 med Astrid Greve (1874–1947) av Greve (slekt).
## Verker
* *Kunsten og Moralen* (1894)
* *[[s:Studier og portræter|Studier og portræter]]* (1901)
* *Bjørnstjerne Bjørnson* (1902–07)
* *Leo Tolstoi og Nutidens Kulturkrise* (1910)
* *Brorskabets religion og den nye livs-videnskab* (1912)
* *Kampen om Kærlighed og Kunst* (1913)
* *Det geniale Menneske* (1914)
* *Vintersolhverv* (1916)
* *Verdenskrigen og det store tidsskifte* (1917)
* *Livskunst* (1917)
* *Den hvite mands siste chance* (1921)
* *Ved en ny tids frembrud* (1922)

## Referanser


## Eksterne lenker

* Digitaliserte bøker av Collin og om Collin hos Nasjonalbiblioteket.
Asiamesterskapet i fotball for kvinner 1979

**Asiamesterskapet i fotball for kvinner 1979** ble arrangert i Calicut (nåværende Kozhikode) i India. Det var det tredje arrangementet av Asiamesterskapet i fotball for kvinner. Dette sluttspillet var spesielt fordi alle spilte i en gruppe, og fordi India stilte med to lag, Nordre India og Sør-India. Australia stilte som Vest-Australia.

Taiwan slo (Sør-)India i finalen og asiatiske mestre for andre gang på rad.

## Gruppespill
De seks landene som deltok: Nord-India, Sør-India,  Hongkong, Malaysia, Taiwan og Vest-Australia ble plassert i en gruppe. De fire beste gikk videre til semifinalen. 

Vest-Australia slo Malaysia og Nord-India, men resultatet er uvisst.

## Finalespill

### Semifinale

### Bronsefinale

### Finale

## Eksterne lenker
Resultater og tabeller Fra RSSSF.com
Bernard Vajdič

**Bernard Vajdič** (født 18. september 1980 i Celje) er en slovensk alpinist. Han har spesialisert seg i slalåm og storslalåm.

Han debuterte i verdenscupen 31. oktober 1999 i storslalåmrennet i Tignes, der han ikke greide å kvalifisere seg til finaleomgangen. Senere i sesongen deltok han i junior-VM i Québec, der han tok sølv i storslalåm bak østerrikeren Georg Streitberger.

Han tok sine første poeng i verdenscupen 20. februar 2004, da han ble nr. 26 i storslalåm i Kranjska Gora.
17. desember 2007 oppnådde han sitt hittil (per 7. januar 2009) beste resultat med en femteplass i slalåmrennet i Alta Badia.

Vajdič representerte Slovenia under OL 2006 i Torino, i OL 2010 i Vancouver og i tre verdensmesterskap 2005, 2007 og 2009.

## Referanser


## Eksterne lenker
*
Fylkesvei 6644

**Fylkesvei 6644 (Fv6644)** går mellom Buvika og Ilhaugen i Skaun kommune. Veien er 2,4&nbsp;km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 801 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Kristin Ørjasæter

**Kristin Ørjasæter** (født 1959) er en norsk litteraturviter som var direktør for Norsk barnebokinstitutt i Oslo fra 2008 til 2022.

Kristin Ørjasæter har vært redaktør for barnebøker i forlagene Carlsen Forlag Norge (1989–1990) og N.W.Damm & Søn (1990–1995) samt på nettstedet barnebokkritikk.no (2003–2004).

Ørjasæter er dr. art. med doktorgradsavhandlingen *Selviakttakelsens poetikk. En litterær analyse av Camilla Wergelands dagbok fra 1830-årene* som ble utgitt i 2002. Året etter kom boka *Camilla. Norges første feminist* på Cappelen forlag. Kristin Ørjasæter har vært lektor ved Aarhus Universitet og underviser ved Institutt for nordistikk og litteraturvitenskap ved Universitetet i Oslo. Ørjasæter har sittet i juryer for Norsk kritikerlag og Brageprisen. Hun var med å starte en forening for kvinne- og kjønnsforskere i Norge (FOKK). 

## Bibliografi
* 2002: *Selviakttakelsens poetikk. En lesning av Camilla Wergelands dagbok fra 1830-årene*
* 2003: *Camilla. Norges første feminist*
* 2006: *Selvskreven. Om litterær selvfremstilling*
* 2008: *Åpninger*

## Eksterne lenker
* Presentasjon på barnebokkritikk.no
* Intervju om FOKK i 2003
Johannes Glob

**Johannes Einer Andersen Glob**, (født 24. januar 1882 i Nakskov, død 14. juni 1955 i Hellerup) var dansk maler.

Han gikk i snekker- og malerlære i Nakskov, ble tatt inn ved Teknisk Skole i København og dimittert, gikk på Kunstakademiet i København fra 1901 til 1903.

Debuterte i 1905 på Charlottenborg med bildet *Døden*, en ung mann som føres bort av døden med timeglasset.

Hans sønn P.V. Glob var dansk riksantikvar og direktør for det danske nasjonalmuseet.

## Referanser


## Eksterne lenker
*
Propaganda Due

**Propaganda Due** eller **P2** var en italiensk frimurerlosje som arbeidet for å avskaffe pressefriheten, undertrykke Italias fagforeninger og erstatte demokratiet med en totalitær fascistisk stat. Selskapet ble ledet av Licio Gelli, som var aktiv fascist under Benito Mussolinis styre og medlem av Schutzstaffel under andre verdenskrig. Gelli unnslapp krigsoppgjøret for sin rolle i henrettelsen av partisaner, begått av SS, ved å samarbeide med italiensk etterretning, MI5 og CIA. Under Gellis ledelse var organisasjonen innblandet i drap, terrorisme, narkotikahandel, våpenhandel og økonomisk kriminalitet. Dens eksistens kom for dagen i kjølvannet av kollapsen av Michele Sindonas finansimperium.

Formelt opererte organisasjonen under jurisdiksjonen til den italienske storlosjen Grand Orient i Italia fra 1966 til 1976, men må ikke forveksles med den italienske frimurerlosjen av samme navn som eksisterte mellom 1877 og tidlig på 1960-tallet. I 1976 ble losjens charter trukket tilbake av storlosjen. P2 fortsatte likevel å eksistere som en «sort» eller «hemmelig» losje, og opererte ulovlig som et hemmelig selskap fra 1976 til 1981. 

P2 ble omtalt som «en stat i staten» og en «skyggeregjering». Opprullingen avslørte lister på mer enn tusen medlemmer, deriblant sentrale medlemmer av regjeringen og forsvaret, fremtredende finansfolk, journalister og lederne for alle tre overvåkingstjenestene i Italia. Blant medlemmene var den fremtidige statsminister Silvio Berlusconi og Viktor Emanuel av Napoli. I Licio Gelli's villa oppdaget italiensk politi en «plan for demokratisk gjenfødelse». Dokumentet avslørte at losjen planla å avskaffe pressefriheten ved å overta styringen av media, undertrykke Italias fagforeninger og omskrive den italienske grunnloven.

## «Propaganda Massonica» (1877)
Frimurerlosjen «Propaganda Massonica» ble grunnlagt i 1877 i Torino, og ble ofte besøkt av politikere og regjeringsmedlemmer fra store deler av Italia, som på grunn av lange avstander ikke kunne delta i møtene i deres egne losjer. Blant medlemmene var prominente skikkelser innenfor adelen i Piemonte. Etter andre verdenskrig, da Grand Orient i Italia nummererte losjene, ble navnet endret til «Propaganda Due». På 1960-tallet var losjen nærmest nedlagt, og holdt noen få møter.

## P2 (1966)
Denne losjen hadde lite og ingenting å gjøre med den losjen som Gelli etablerte i 1966, to år etter at han selv ble frimurer. Ved å benyttet seg av en liste med «sovende medlemmer», som ikke lenger ble inviterte til å delta i frimurer-ritualer, utvidet han sitt kontaktnett til toppene innenfor det italienske establishement.

## Referanser

## Litteratur

* Tobias Jones: *The Dark Heart of Italy: Travels Through Time and Space Across Italy*, North Point Press, New York, 20. januar 2003, 2. utgave Faber and Faber, 6. november 2003, ISBN 0571205925, ISBN 978-0571205929

## Eksterne lenker
*  
*
EM i fotball for kvinner 2009 kvalifiseringsresultater

Nedenfor følger resultatene for gruppe 1 til 6 i andre runde i kvalifiseringen til EM i Finland i 2009.

## Gruppene
### Gruppe 1

### Gruppe 2

### Gruppe 3

### Gruppe 4

### Gruppe 5

### Gruppe 6
Bechowiec-1

**Bechowiec-1** er en polsk maskinpistol produsert under andre verdenskrig.

Den ble designet og produsert av undergrunnsorganisasjonen Armia Krajowa. Det var i 1943 at ingeniøren Henryk Strąpoć designet den, og den ble så produsert i flere undergrunnsverksteder.

Våpenet var designet til å brukes i undergrunnsoppdrag, så den måtte være liten, men likevel presis og enkelt å bruke. Den brukte standard 9 x 19 mm Luger ammunisjon som også fienden (tyskerne) brukte. Mellom sommeren 1943 og juli 1944 ble det bygget ca. 11 eksemplarer. Alle ble brukt under Operation Tempest. Det er kun ett kjent eksemplar igjen, som befinner seg på det polske forsvarsmuseum i Warszawa.

## Eksterne lenker
*
Base Antártica Gabriel de Castilla

**Gabriel de Castilla** er en av to spanske forskningsstasjoner i Antarktis, beliggende på Deceptionøya i øygruppen Sør-Shetlandsøyene. Basen er bemannet i sommerhalvåret.

Basen ble etablert i sesongen 1989–90 og forvaltes av det spanske forsvaret, men driver vitenskapelig forskning i regi av den spanske polarkomiteen. Basen kan innkvartere opp til 14 personer, vanligvis delt mellom 6-7 forskere og 7-9 i teknisk støtte.

Basen gjennomfører vitenskapelige aktiviteter innen meteorologi, miljøovervåking, kartografi, jordmagnetisme, biologi, geologi, geofysikk og seismikk. Stasjonen overvåker den vulkanske aktivitetet på øya, som opplevde flere utbrudd i perioden 1967–1970.

Et viktig formål med basen er å vise spansk tilstedeværelse i området i samsvar med Antarktistraktaten, for å sikre overholdelse og respekt for internasjonal lov i Antarktis.

Basen er oppkalt etter den spanske oppdageren og navigatøren **[[Gabriel de Castilla]]**, som i 1603 ledet en ekspedisjon gjennom Drakestredet og rapporterte at de hadde seilt så langt sør som til 64° S.

## Eksterne lenker
*  Base Gabriel de Castilla
Kjell Arild Haugen

**Kjell Arild Haugen** (født 12. juni 1960) var ordfører i Gjerstad kommune i perioden fra 1999 til 2003. Han representerer Senterpartiet og tok over som ordfører etter at Jan Olav Olsen fra Høyre hadde hatt vervet fra 1991. Senterpartiets Odvar Voie Eikeland ble varaordfører.

## Referanser
David Ginola

**David Ginola** (født 1967) er en fransk tidligere fotballspiller. Han er også kjent som modell og skuespiller. Han startet sin fotballkarriere i 1985 i Sporting Toulon Var, og spilte for en rekke franske klubber før han ble kjøpt av Newcastle for 2,5 millioner pund i 1995.

Ginola imponerte for Frankrikes U21-landslag da han hjalp laget vinne Tournoi de Toulon i både 1987 og 1988. I 1987 ble han kåret til turneringens beste spiller. I 1988 ble han kåret til turnerings nest beste spiller, og scoret det siste av franskmennenes to avgjørende mål i ekstraomgangene i finaleseieren over England.

Etter hvert fikk han for vane å komme på kant med sine managere. Etter to år i Newcastle røk han uklar med manager Kenny Dalglish, og ble solgt til Tottenham i juli 1997. 

Det var i perioden som Tottenham-spiller at han i 1999 ble valgt til PFA Player of the Year og Football Writers' Association Footballer of the Year. Han vant også sitt eneste klubb-trofé hos Tottenham, da de vant ligacupen i 1999. Ginola ble i juli 2000 kjøpt opp av Aston Villa for 3 millioner pund. Han var ikke fornøyd med at Tottenham solgte ham, og sa at nyheten om salget hadde slått ham ned som en bombe. 

I januar 2002 ble han utestengt i to kamper og bøtelagt en sum på 22 000 pund da han tråkket på en motstander og begynte å kjefte på fjerde-dommeren fordi han ble utvist.
 I 2002 gikk han til Everton hvor han spilte kun fem kamper før han i mai samme år annonserte at han la opp som aktiv fotballspiller.

Ginola har spilt i to filmer etter at han sluttet med fotballen, *Mr Firecul* og *The Last Drop*, og han var stemmeskuespiller i den franske versjonen av *Nemo*. Han var også modell for hårpleiefirmaet *L'Oréal*, og har også reklamert for Renault. I 2008 ble Ginola prisbelønt for en rosévin fra hans vingård i Provence.

## Meritter

**Paris SG**
* Fransk ligamester: 1994
* Fransk cup-vinner: 1993, 1995
* Fransk liga-cup-vinner: 1995

**Tottenham Hotspur**
* Engelsk ligacup: 1999

**Individuelle utmerkelser**:
* Årets franske spiller: 1994
* PFA Player of the Year: 1999
* Football Writers' Association Footballer of the Year 1999
* Årets spiller i Tottenham: 1998

## Referanser


## Eksterne lenker
* 
* 
* 
* 
*  David Ginola – Fédération Française de Football
Norges herrelandslag i basketball

**Norges herrelandslag i basketball**, styrt av Norges Basketballforbund, er landslaget i basketball som representerer Norge i internasjonale konkurranser.

## Historie
Våren 1965 oppnevnte Idrettsstyret «Norges Idrettsforbunds utvalg for basketball», men Norge var fortsatt det eneste landet i Europa som ikke var medlem av det internasjonale basketballforbundet, FIBA. Et av utvalgets første oppgaver var å få *«representasjon med et herrelag og ledere til [[Polar Cup]] og kongress i [[København]] våren [[1966]]»*.

### Polar Cup 1966
Høsten 1965 tok utvalget ut *«en stamme på 12 spillere»* som hadde samlinger gjennom 1965/66-sesongen og spilte treningskamper mot svenske og danske klubblag før turen til København.

Det første landslaget ble tatt ut 3. mars 1966 og besto av Fredrik Clausen, Petter Faye-Lund, Pål Vik og Tore Vik fra Bærum Basket, Leif Bråten, Johan Foss, Terje Holm, Tore Sandnæs og Trygve Woxen fra Oslostudentenes Idrettsklubb (OSI), samt Sven Austad fra Ullern Basket og Per Hågå fra Asker Basket.

OSIs coach Al Hughes ble utpekt som lagleder og trener, med OSI-veteranen Knut Myhre som hans assistent. Myhre skulle i utgangspunktet ikke spille grunnet kneskade og meniskoperasjon, men ble gjort spilleklar med *«totalplastret kne etter beste evne»*.

Sven Austad måtte melde forfall til turneringen og ble erstattet med Bærums Karl Bay og Askers Sven Gunderson. Grunnet assistenttrener Myhres comeback fikk Bay og Gunderson spille to kamper hver istedenfor alle fire.

Landslagets første kamp endte med tap 39&ndash;74 mot Island, som roste at det i nordmennenes *«spill ikke forekom noen [[håndball]]takter»*. Turneringen fortsatte med tap 39&ndash;109 mot Finland og tap 37&ndash;91 mot Sverige.

Norges avsluttende kamp var mot Danmark. Norge ledet gjennom hele første omgang, men Danmark gikk forbi med ett poeng rett før pause. Kampen endte til slutt med tap 50&ndash;73. Finland vant til slutt turneringen etter å ha slått Sverige 84&ndash;62 i finalen.

### Eurobasket
Norge har prøvd å kvalifisere seg til Eurobasketkonkurransen flere ganger, men har aldri greid det. Landslaget har vært med i OL-kvalifiseringen bare en gang, til Sommer-OL 1988, uten å kvalifisere seg.

Mellom 2007 og 2009 var det ikke noe herrelandslag som representerte Norge i de internasjonale konkurransene, men i 2009 ble det nok en gang dannet et nytt landslag. Dette landslaget var forøvrig bare midlertidig, og ble oppløst igjen det samme året. I 2010 ble det dannet nok et landslag.

## Spillerstall
Sist oppdatert: 6 September 2023

## Statistikk
### Flest landskamper
Sist oppdatert: 8. september 2011Kilde: Basket.no 

## Se også
*Liste over Norges landskamper i basketball for menn

## Kilder
*Polar Cup 1966  *Basket.no*

## Eksterne lenker
*
Scelidosaurus

* *Scelidosaurus harrisonii*

***Scelidosaurus*** var en planteetende dinosaur som levde tidlig i jura-perioden. *Scelidosaurus* var en av de første panserdinosaurene. Den var på størrelse med en liten ku og var ingen stor dinosaur. Men den var sannsynligvis for tung til å løpe fra fiendene sine, så den brukte panseret til å forsvare seg med. Det bestod av rader med benknotter som sto ut av skinnet på ryggen, fra baksiden av skallen til haletippen. Da *Scelidosaurus* levde, var nok knottene dekket av et hornlag, og de var trolig svært spisse. Bena til *Scelidosaurus* var trolig kraftige og den gikk på alle fire. 

Panserdinosaurene  utviklet seg ikke før sent i jura og tidlig i kritt. Forskere har alltid trodd at *Scelidosaurus* må ha vært stamfaren til de typene som kom senere. To store grupper var kamøglene, for eksempel *[[Stegosaurus]]*, med rett oppstående plater og pigger på ryggen, og platedinosaurene, for eksempel *[[Ankylosaurus]]* , med vannrette skjold og pigger som stakk ut fra sidene. Det er mest sannsynlig at *Scelidosaurus* tilhørte den gruppen som utviklet seg til platedinosaurene. En av grunnene til at man tror dette, er at hodeskallen til *Scelidosaurus* var omgitt av benplater, slik den var på de senere platedinosaurene, men ikke på kamdinosaurene. Man har imidlertid ikke funnet fossiler av pansrete dinosaurer fra de 40 millionene årene som skiller mellom Scelidosaurus og de senere pansrete formene.

## Eksterne lenker
*
Coelophysis

***Coelophysis*** var en av de første rovdinosaurene som levde i triasperioden. Vi vet at *Coelophysis* ferdet i flokker fordi en mengde skjeletter av denne dinosaurtypen ble funnet samlet i New Mexico i USA. En hel flokk må ha omkommet samtidig. Kanskje ble alle skylt bort av en plutselig flom, eller kanskje de samlet seg rundt et vannhull i en oase i ørkenen helt til det tørket helt inn, og de døde av tørst. Den andre forklaringen virker mest sannsynlig, ettersom det var rester etter små *Coelophysis*-unger i mageregionen på noen av skjelettene.

*Coelophysis *kunne bli 2,7 meter lang og var ca. 55&nbsp;cm opp til hoftene. Kjennetegn for *Coelophysis *er den lette kroppen med de lange, smale kjevene.

## Eksterne lenker
*
Asiamesterskapet i fotball for kvinner 1981

**Asiamesterskapet i fotball for kvinner 1979** ble arrangert i Hongkong. Det var fjerde gang Asiamesterskapet i fotball for kvinner ble avholdt. I sluttspillet var det to puljer, og antall deltakere var økt fra seks til åtte. I motsetning til i forrige mesterskap, stilte India med samlet lag. Australia var ikke med, og de dukket heller ikke opp igjen før i 2006.

Taiwan slo Thailand i finalen og ble asiatiske mestre for tredje gang på rad.

## Sluttspillet
Sluttspillet ble spilt mellom 7. og 17. juni 1981. Lagene ble fordelt i to gruopper, A og B. Deltakerlandene var:

*  Filippinene
*  Hongkong
*  India
*  Indonesia
*  Japan 
*  Singapore
*  Taiwan
*  Thailand

### Gruppe A

### Gruppe B

## Finalespill

### Semifinaler

### Bronsefinale

### Finale

## Eksterne lenker
* RSSSF.com
Ron Asheton

**Ron Asheton** (1948–2009) var en amerikansk gitarist og låtskriver, best kjent fra rockegruppa The Stooges. Han kom på 29.-plass på Rolling Stone Magazines liste over de 100 beste gitaristene noen sinne. Asheton døde av hjerteinfarkt rundt nyttår 2008-2009.

## Referanser


## Eksterne lenker
* 
* 
*
Asiamesterskapet i fotball for kvinner 1983

**Asiamesterskapet i fotball for kvinner 1983** ble arrangert i Bangkok i Thailand. Det var det femte arrangementet av Asiamesterskapet i fotball for kvinner. Som resultat av at Taiwan ikke lenger stilte i AFC, men var overflyttet til Oceania Football Confederation, var det noen færre land. Hongkong stilte heller ikke. Finalen ble vunnet av Thailand som slo India i finalen og ble asiatiske mestre for første gang.

## Sluttspillet
Deltakerlandene var:

### Finale
:

3.  Singapore
4.  Japan

## Referanser

## Eksterne lenker
* RSSSF.com
Clive Allen

**Clive Darren Allen** (født 20. mai 1961 i Stepney i London) er en britisk tidligere fotballspiller og trener. Han har en bror og to fettere som har spilt profesjonell fotball, og hans far spilte på Tottenham-laget som vant «the Double» i 1961.

## Spillerkarriere
Allen startet sin fotballkarriere hos Queens Park Rangers FC som angrepsspiller i 1978 og scoret hat-trick i sin debut fra start mot Coventry City FC. På tross av Allens målteft, rykket QPR ned fra 1. divisjon den sesongen, men med en ung Clive Allen i storform rykket de opp sesongen etter.

Dette fikk Arsenal FC til å punge ut med 1 250 000 pund for ham, og han signerte for Arsenal i august 1980. Så hendte det noe merkelig, i og med at Allen ble solgt uten å ha spilt en eneste obligatorisk kamp for Arsenal. I en byttehandel med Crystal Palace FC gikk Kenny Sansom til Arsenal og Allen til Palace.

Etter en sesong hos Crystal Palace, som rykket ned i 2. divisjon, gikk Allen tilbake til sin tidligere klubb Queens Park Rangers. De lå fremdeles i 2. divisjon, men nå hadde Terry Venables tatt over som manager og ambisjonene i klubben var store. Etter en fantastisk FA-cup-turnering hadde QPR tatt seg til finalen der de skulle møte hans fars gamle klubb, Tottenham. Kampen gikk ikke slik unge Allen hadde håpet da han allerede etter to minutter ble skadet, og ble byttet ut tidlig i andre omgang. Kampen endte 1-1, men Allen var fremdeles skadet og kunne ikke være med på omkampen som QPR tapte 0-1.

Han spilte ytterligere to sesonger for QPR, før han sommeren 1984 ble kjøpt opp av Tottenham for 700 000 pund. Som Tottenham-spiller blomstret han ytterligere opp, og ble enstemmig kåret til Årets spiller i England da han vant begge prisene, PFA Player of the Year og Football Writers' Association Footballer of the Year i 1987. I 1988 ble han solgt til franske Bordeaux for 1 million pund, og i 1990 kom han tilbake til England, nå som Manchester City FC-spiller. Selv om han fremdeles kunne score mål, var suksessen ikke den samme som på 1980-tallet.

De siste årene av sin aktive karriere spilte han for en rekke klubber, blant annet Chelsea FC, West Ham United FC, Millwall FC og Carlisle United FC, før han la opp som aktiv i 1995.

## Trenerkarriere
I 1997 var han en kort tur innom amerikansk fotball da han spilte noen kamper for London Monarcs. I 2007 og 2008 var han trener for reservelaget til Tottenham, hvor han også var midlertidig manager for klubben gjennom ulike trenerbytter. Allen jobber også for ITV som ekspertkommentator i programmer som *The Goal Rush* og UEFA Champions League-sendinger.

## Meritter
;Personlig
* PFA Player of the Year (1): 1987
* Football Writers' Association Footballer of the Year (1): 1987

## Referanser


## Eksterne lenker
*
Rímac

**Rímac** er en elv som renner gjennom Perus hovedstad, Lima. Rimac har sin etymologiske opprinnelse fra inkaenes språk, quechua, og betyr «den snakkende elven». I dag er elven nesten uttørket.
Arequipa

**Arequipa** er en by i den sydlige delen av Peru, nær grensen til Chile. Det er landets nest største by. Den ligger ved foten av vulkanen Misti. Arequipas historiske sentrum står på UNESCOs verdensarvliste.

## Referanser


## Eksterne lenker
*
Geleringskost

**Geleringskost** er mat tilrettelagt for personer som har problemer med å svelge, for eksempel funksjonshemmede. Da flytende kost kan havne i vrangstrupen på folk med slike hemninger, er det lettere med mat som lar seg forme. Personen får da bedre kontroll ved svelging, og kan «styre» maten ned i spiserøret.

Geleringskost skal ha en bløt konsistens, men samtidig ha en fast og sammenhengende form. Eksempler på geleringskost er puddinger, yoghurt, krem, gratenger uten hele biter, gele og fromasj.
Australia under Sommer-OL 1900

**Australia under sommer-OL 1900**. To utøvere fra Australia, begge menn, deltok i to grener under Sommer-OL 1900 i Paris. Australia kom på niendeplass med medaljefordelingen to gull- og tre bronsemedaljer. OL-troppen besto av én svømmer og én friidrettsutøver. 

## Medaljer

Det ble ikke delt ut gull, sølv og bronsemedaljer under sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under sommer-OL 1904 det ble utdelt medaljer til de tre beste, men Den internasjonale olympiske komité har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.

## Medaljevinnerne

* Stanley Rowley var også med på det britisk-australske laget som ble olympiske mestere på 5000 meter lagløp. Medaljen teller ikke i denne statistikken men under blandede lag. 

## Kilder
* Resultater og profilside  på sports-reference.com